armvectores/hy_wikipedia_2023 huggingface dataset:
Էվիյ

Էվիյ (ռուս.՝ Эвий), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պիժա գետի աջ ափով՝ 56 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100212115100000052
Հիդրոլոգիական ուսումնասիրությունների կոդը - 115100005
Ավազանի կոդը - 13.01.02.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սոֆի Վիլմես

Սոֆի Վիլմես (ֆր.՝ Sophie Wilmès, հունվարի 15, 1975(1975-01-15), Իքսել, Բելգիա), բելգիացի պետական և քաղաքական գործիչ, ֆրանսիական համայնքի ներկայացուցիչ, «Բարեփոխիչ շարժում» կուսակցության անդամ, Բելգիայի վարչապետ 2019 թվականի հոկտեմբերի 27-ից (առաջին կինն այդ պաշտոնում Բելգիայի պատմության մեջ):


== Կենսագրություն ==
Ծնվել է 1975 թվականի հունվարի 15-ին Էքսելում։ Լուվենի կաթոլիկ համալսարանի տնտեսագիտության պրոֆեսոր Ֆիլիպ Վիլմեսի ընտանիքում, ով նաև Ազգային բանկի տնօրենների խորհրդի անդամ էր և մի քանի նախարարների աշխատակազմի աշխատակից։ 18 տարեկանում Սոֆին միայնակ մեկնել է Լատինական Ամերիկայում երկամսյա ճանապարհորդության, բայց վերադառնալուց հետո, այնուամենայնիվ, ավարտել է հասարակայնության հետ կապերի ուսումնասիրման ինստիտուտը։ Որոշ ժամանակ աշխատել է գովազդային գործակալությունում և Եվրոպական հանձնաժողովի աշխատակազմում՝ զբաղվելով ֆինանսական հարցերով։


=== Քաղաքական կարիերա ===
Քաղաքականություն մտել է 2000 թվականին, երբ, աշխատելով տեղի ակտիվիստ Էրիկ Անդրեի թիմում, ազատական բարեփոխումների կուսակցության ցուցակով ընտրվել է Ուկկել քաղաքի մունիցիպալ խորհուրդ։ Այնուհետև որոշ ժամանակ աշխատել է մասնավոր փաստաբանական բյուրոյում, սակայն Սինտ-Գենեզիուս-Ռոդ տեղափոխվելուց հետո այնտեղ զբաղեցրել է քաղաքապետի օգնականի պաշտոնը։ 2013 թվականին ղեկավարել է Ֆլամանդական Բրաբանտ նահանգում բարեփոխական շարժման կազմակերպությունը և մտել գավառական խորհուրդ։ 2014 թվականի մայիսի 25-ի խորհրդարանական ընտրություններին նախապատրաստվելիս առաջին տեղն Է զբաղեցրել ռեզերվային ցուցակում և, երբ պատգամավոր ընտրված Դիդյե Ռեյնդերսը 2014 թվականի հոկտեմբերին նախընտրեց շարունակել աշխատանքը կառավարությունում, ստացել է նրա մանդատը։
2015 թվականի սեպտեմբերի 22-ին Միշելի առաջին կառավարությունում զբաղեցրել է բյուջեի դաշնային նախարարի պաշտոնը, որը պատասխանատու է Ազգային վիճակախաղի կազմակերպման համար։


=== Բելգիայի վարչապետ ===
2019 թվականի հոկտեմբերի 27-ին Շառլ Միշելի հրաժարականից հետո բելգիացիների թագավոր Ֆիլիպը Սոֆի Վիլմեսին պաշտոնապես վարչապետ է նշանակել։ Վիլմեսը ժառանգել է ծանր քաղաքական ճգնաժամը՝ 2018 թվականի դեկտեմբերից իշխող կոալիցիայի փլուզումից հետո դաշնային կառավարությունը գործում է սահմանափակումներով, և 2019 թվականի մայիսին կայացած խորհրդարանական ընտրությունները չեն փոխել իրադրությունը, քանի որ կազմի մասնատվածության պատճառով նոր խորհրդարանը նույնպես չի կարողացել ձևավորել կաբինետ (2019 թվականի հոկտեմբերի սկզբին տապալվեցին Նոր ֆլամանդական դաշինքի և ֆրանսախոս Սոցիալիստական կուսակցության միջև կոալիցիոն բանակցությունները)։


== Անձնական կյանք ==
2009 թվականի մայիսի 29-ին Սոֆի Վիլմեսն ամուսնացել է ավստրալիացի Քրիստոֆեր Սթոունի հետ, որը ղեկավարում է գովազդային ընկերությունը։ Նա առաջին ամուսնությունից որդի ունի՝ Ջոնաթանը, իսկ նոր ամուսնությունից ծնվել են երեք դուստրեր՝ Վիկտորիան, Շառլոտան և Էլիզաբեթը։


== Ծանոթագրություններ ==
Հակո

Հակո, եզդիաբնակ գյուղ Հայաստանի Արագածոտնի մարզում, մարզկենտրոնից՝ 64 կմ հյուսիս-արևմուտք, բարձրությունը ծովի մակերևույթից՝ 1420 մետր։ Հակո է վերանվանվել 2006 թվականի հուլիսի 4-ին։


== Բնակչություն ==
Հակո գյուղի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և կերային կուլտուրաների մշակությամբ


== Տես նաև ==
Հակկոյի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
(6782) 1990 SU10

(6782) 1990 SU10, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,790775 ա. մ., առավելագույնը մոտենում է 2,6253 ա. մ. հեռավորության վրա և հեռանում 2,9562 ա. մ.։ Արեգակի շուրջ մեկ ամբողջական պտույտ է կատարում 1702,89 երկրային օրվա ընթացքում, իր ուղեծրով շարժվելով միջինում 0,211406 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6782) 1990 SU10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցխմորիսի

Ցխմորիսի (վրաց.՝ ცხმორისი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 600 մարդ։


== Ծանոթագրություններ ==
Ռոբերտ Բոշ

Ռոբերտ Բոշ (գերմ.՝ Robert Bosch, սեպտեմբերի 23, 1861(1861-09-23), Albeck, Գերմանիա - մարտի 12, 1942(1942-03-12), Շտուտգարտ, Նացիստական Գերմանիա), գերմանացի արդյունաբերող, ինժեներ և գյուտարար, Robert Bosch GmbH ընկերության հիմնադիր։


== Կենսագրություն ==


=== Վաղ տարիներ ===

Ռոբերտ Բոշը (ընտանիքում տասներկուերորդ երեխան էր) ծնվել է 1861 թվականին Ալբեք քաղաքում (այժմ՝ Լանգենաուի կազմում), Ուլմ քաղաքից ոչ հեռու։ Նրա հայրը՝ Սերվացիուս Բոշը, հարուստ գյուղացի էր և համարվում էր իր սոցիալական միջավայրի համար շատ կրթված ևկարդացած մարդ։ Նա ուներ իր սեփական հյուրանոցը և գարեջրատունը, ինչպես նաև ուներ առանձին հողակտոր, որի վրայով անցնելու համար մաքսատուրք էր հավաքում։
1869 թվականի գարնանը Բոշի ընտանիքը տեղափոխվել է Ուլմ։ 1869-1876 թվականներին Ռոբերտ Բոշը ուսանել է Ուլմայի դպրոցում, ապա աշխատել որպես վարպետի օգնական։ 1881 թվականի հոկտեմբերի 1-ից մինչև 1882 թվականի հոկտեմբերի 1-ը նա կամավոր զինվորական ծառայություն է անցել 13-րդ ինժեներական գումարտակում, որն ավարտել է ենթասպայի և ասպիրանտ սպայի կարգավիճակով։ 1894 թվականին Բոշը հաճախել է Շտուտգարտի բարձրագույն տեխնիկական դպրոցի դասախոսություններին։


=== Ընկերության հիմնում ===
1886 թվականի նոյեմբերի 15-ին Շտուտգարտում բացել է իր սեփական ընկերությունը, որը ստացել է «Ճշգրիտ մեխանիկայի և էլեկտրատեխնիկայի արհեստանոց» անվանումը (գերմ.՝ Werkstätte für Feinmechanik und Elektrotechnik)։ Սեփական գործի բացումից հետո առաջին տարիներին նրա համար հեշտ չէր, քանի որ շահույթի մեծ մասը գնում էր նոր սարքավորումների գնման։ Այդ ժամանակ Բոշը հիմնականում զբաղվում էր էլեկտրական սարքավորումների արտադրությամբ, բայց երբեմն ստիպված էր լինում  ընդունել նաև ոչ պրոֆեսիոնալ պատվերներ։ Իր հաճախորդների մոտ նա հեծանիվով էր գնում և իր աշխատակիցներին սովորեցնում էր այդ ամենը։ Նրա նման պահվածքը մեծ հետաքրքրասիրություն էր առաջացրել Շտուտգարտի բնակիչների շրջանում, քանի որ այդ ժամանակ տեղաշարժման նման միջոցը շատ անսովոր էր։


=== Մագնետոյից այրման համակարգ ===

1887 թվականին Բոշի ընկերությունը հաճախորդներից մեկի պատվերով մշակել է մագնետոյից այրման առաջին կոմերցիոն հաջող սարքը ստացիոնար գազային շարժիչի համար։ Սակայն փորձարկումները ցույց են տվել, որ այն հարմար չէ ամենօրյա օգտագործման համար։ Մի քանի ամիսների ընթացքում ընկերության աշխատանքի արդյունքում հաջողվել է կատարելագործել սարքը, ինչի շնորհիվ պատվերների քանակը կտրուկ աճել է, և 1890-ականների սկզբին մագնետոնից այրման սարքերին բաժին է ընկել ընկերության վաճառքի ծավալի մոտ կեսը։
1897 թվականին Բոշը «Daimler» ընկերության պատվերով մագնետոյից այրման սարքը հարմարեցրել է տրանսպորտային միջոցի շարժիչին՝ De Dion Bouton տրիցիկլին։ Հաջողությամբ հաղթահարելով այդ խնդիրը՝ Բոշը լուծել է ներքին այրման բարձր պտույտ ավտոմոբիլային շարժիչների համար այրման խնդիրը՝ ավտոմոբիլային տեխնիկայի կայացման գլխավոր տեխնիկական խնդիրներից մեկը։
1902 թվականին Բոշի աշակերտ Գոթլոբ Հարոլդը մշակել է բարձր լարման մագնետոյից բռնկում, որտեղ կայծը առաջացել է այրման մոմերի էլեկտրոդների միջև՝ այժմ հնարավոր դարձնելով համակարգի ունիվերսալ օգտագործումը։


== Ծանոթագրություններ ==
Փայեկ

Փայեկ (թուրքերեն՝ Çağlarca, զազակի՝ Peyige, քրդ.՝ Peyîg), գյուղ Արևմտյան Հայաստանում, Խարբերդի վիլայեթի Խոզաթի գավառակում։


== Բնակչություն ==
XIX դարի վերջին ուներ 12 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բոգաչարկա

Բոգաչարկա (ռուս.՝ Богучарка ), գետ Ռուսաստանում, հոսում է Վորոնեժի մարզում։ Գետաբերանը տեղակայված է Դոն գետի ձախ ափին։ Գետի երկարությունը 101 կմ է, ավազանի տարածքը 3240 կմ2 է։ :


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիանարս

Լիանարս  (իսպ.՝  Llanás) մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ռիպոլիես շրջանում։ Տարածքը կազմում է 24․7 կմ2, բնակչությունը՝ 571 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Веб мэрии
Информация Правительства Каталонии Archived 2007-03-10 at the Wayback Machine.
Informació de l’Institut d’Estadística de Catalunya
(7760) 1990 RW3

(7760) 1990 RW3, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 14-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,408005 ա. մ., առավելագույնը մոտենում է 1,9477 ա. մ. հեռավորության վրա և հեռանում 2,8683 ա. մ.։ Արեգակի շուրջ մեկ ամբողջական պտույտ է կատարում 1364,85 երկրային օրվա ընթացքում, իր ուղեծրով շարժվելով միջինում 0,263765 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7760) 1990 RW3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միքայել Մելիք-Օհանջանյան

Միքայել Աղաբեկի Մելիք-Օհանջանյան (- 1936), հայ ռազմական գործիչ, ռուսական բանակի և Հայաստանի Առաջին Հանրապետության Զինված ուժերի փոխգնդապետ։ 
Հայ ականավոր բանասեր, հայագետ, արևելագետ և թարգմանիչ Կարապետ Մելիք-Օհանջանյանի եղբայրը։


== Կենսագրություն ==
Միքայել Մելիք-Օհանջանյանը սերում էր Սյունիքի Մելիք-Օհանջանյանների մելիքական տոհմից, հայ ականավոր բանասեր, հայագետ, արևելագետ և թարգմանիչ Կարապետ Մելիք-Օհանջանյանի եղբայրն է։ Միքայելը սովորել է Մոսկվայում, Իրավաբանական ֆակուլտետում։ Առաջին աշխարհամարտի տարիներին նա որպես ցարական սպա մասնակցել է պատերազմին, բոլշևիկյան հեղաշրջումից հետո վերադարձել է Հայաստան և որպես դասակի հրամանատար՝ մասնակցել Սարդարապատի հերոսամարտին։
Միքայել Մելիք-Օհանջանյանը հետագայում եղել է Գարեգին Նժդեհի զինակիցը և ընկերը Լեռնահայաստանում, իսկ Հայաստանի խորհրդայնացումից հետո անցել է խաղաղ աշխատանքի։ 1936 թվականին, իբրև սպիտակ-գվարդիական՝ ձերբակալվել է։ Նրանից երկու անգամ երկտող է ստացվել, որով ասվում էր, որ նա գտնվում է Ռուսաստանի բանտերից մեկում։ Ավելի ուշ պարզվել է, որ նրան գնդակահարել են։ Ստալինյան բռնաճնշումների զոհ է դարձել նաև Կարապետ Մելիք-Օհանջանյանը, որը սակայն տարիներ հետո կարողացել է սիբիրյան աքսորից վերադառնալ Հայաստան։


== Ընտանիքը ==
Ամուսնացած է եղել, ունեցել մեկ դուստր՝

Իլոնա Մելիք-Օհանջանյան (ռուսերենի դասախոս)


== Ծանոթագրություններ ==
Ժողովածու (3070)

Ժողովածու 3070, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3070 թվի տակ։ Ձեռագիրը գրվել է 1669-1674 թվականներին Դավիթ Ճնճղուկ, Գրիգոր երեց, Վարդան Բաղիշեցի գրիչների կողմից Վանում։ Ստացողը եղել է Վարդան Բաղիշեցին։ Գրված է թղթի վրա, որը ունի 20,1X15,5սմ չափս։ Ձեռագիրը կազմված է 138 թերթից։ Գրված է միասյուն, երկսյուն, եռասյուն, նոտրգիր, բոլորգիրով։ Ունի Գր․ Լուսավորչի և Զոնոբ Գլակի կողմից արված կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ բոլորագիծ երկաթագիր, Ավետարանի վրա՝ միասյուն, երկսյուն, եռասյուն, նոտրգիր, բոլորգիրով։ Կազմը` կաշվեպատ տախտակ։ Հիշատակարաններ՝ 48ա, 158բ, 363բ, հետագայի՝ 396բ (1721թ․):


== Բովանդակություն ==
Յովհ․ Մամիկոնևան Պատմութիւն Տարօնոյ։
Վասնս․ խղոյն։
Ստ․ Ասողկան Պատմութիւն ժամանակաց։
Արիստ․ Լաստիվերտցիոյ Վասն անցից անցելոյ։
Ղևանդայ երիցու Պատմութիւն հայոց։
Պատմոիւթիւն վրաց։
Ստեփանոսի ոգւոյ Յուսկան Խրատ Հաւատացելոց։
Մխ․ Այրիվանեցւոյ Պատմութիւն։
Մկր․ Մեծոփեցւոյ Վարք Մխ․ Ատսնեցւոյ։
Յաղագս Ադամայ և Եւայի։
Ստ․ Օրբելևան Վասն մեծի նախարարութեանն Օրբելեանց։
Սահակայ Արծրունւեյ թուղթ առ Մովսէս։
Վարդանայ Աշխարհացոյց։
Գիր օձահարի։
Առաքելի Տաղ։
Աշխարհացոյց լատինացւոց (թրգմ․ Յովհ․ Անկիւրացի)։


== Ծանոթագրություններ ==
Պոլ Տաֆանել

Պոլ Տաֆանել (սեպտեմբերի 16, 1844(1844-09-16), Բորդո - նոյեմբերի 21, 1908(1908-11-21), avenue Gourgaud, Փարիզի 17-րդ շրջան), ֆրանսիացի ֆլեյտահար և դիրիժոր, մանկավարժ։


== Կենսագրություն ==
Տաֆանելը տաս տարեկանից համերգներ է տվել։ 1860 թվականին ավարտել է Փարիզի կոնսերվատորիան  և եղել է Լուի Դորյուսի ուսանողը։ 1879 թվականին նա հիմնել է Փողային գործիքների կամերային երաժշտության ֆր.՝ Société de musique de chambre pour instruments à vent անսամբլը։ 1887 թվականին, հոբոյահար Ժոր Ժիլեի և կլարնետահար Շարլ Տուրբանի հետ ուղեկցել է Քամիլ Սեն-Սանսին՝ Սանկտ Պետերբուրգի շրջագայության ընթացքում։


== Երաժշտական գործունեություն ==
Տաֆանելը 1890 թվականին սկսել է դիրիժորի իր գործունեությունը, 1892-1901 թվականներին  ղեկավարել է Փարիզի կոնսերվատորիայի համերգների ընկերության նվագախումբը։ Միաժամանակ 1893 թվականից զբաղեցրել է ֆլեյտայի աթոռը Փարիզի կոնսերվատորիայում։
Տաֆանելի «Ֆլեյտա նվագելու ամբողջական մեթոդը»  դասագիրքն ավարտել են նրա ուսանողները՝ Լուի Ֆլյորին և Ֆիլիպ Գոբերը՝ ուսուցչի մահից հետո։
Տաֆանելը նաև կոմպոզիտոր էր և նրա ստեղծագործություններից են Մեծ ֆանտազիա, Ֆանտազիա թեմաների վերաբերյալ Վեբերի Ազատ հրաձիգ օպերայից, Քվինտ փողային գործիքների համար և ընդգրկված են փողային-երաժիշտների երգացանկում։


== Գրականություն ==
2005 թվական, Blakeman, Edward. Taffanel — Genius of the Flute. Oxford University Press
2005 թվական, Березин В Старинная музыка
Տաֆանել Պոլ


== Ծանոթագրություններ ==


== Արտաքին հղումներ ==
«Biographie von Paul Taffanel (1844-1908): Biographie, Noten, CDs, Links und Literatur»։ www.flutepage.de։ Վերցված է 2021-03-24 
«flutehistory.com: Claude-Paul Taffanel»։ www.flutehistory.com։ Վերցված է 2021-03-24 
«Wayback Machine»։ web.archive.org։ 2007-05-14։ Արխիվացված է օրիգինալից 2007-05-14-ին։ Վերցված է 2021-03-24 
«Таффанель, Поль — IMSLP»։ imslp.org։ Վերցված է 2021-03-24
Թաթուլ Ավոյան

Թաթուլ Ֆրունզիկի Ավոյան (օգոստոսի 20, 1964(1964-08-20), Երևան, Հայկական ԽՍՀ, ԽՍՀՄ), հայ երգիչ։ Կատարում է ռաբիզ ժանրի երգեր։ Հայտնի է դարձել «Դառնացել է այս աշխարհը» և «Սրտի բանալի» երգերի շնորհիվ։


== Կենսագրություն ==
Ծնվել է Երևանում՝ 1964 թվականի օգոստոսի 20-ին։
Մեծացել է երաժիշտների ընտանիքում։ Նրա հայրը՝ Ֆրունզ Ավոյանը եղել է ռաբիզ ժանրի ամենաառաջին երգիչներից մեկը, իսկ եղբայրները՝ Աշոտը, Սամվելը և Սերոբը եղել են երաժիշտներ։
Ավարտել է Երևանի Ռոմանոս Մելիքյանի անվան երաժշտական ուսումնարանը։ Կրթվել է փողային գործիքների մասնագիտությամբ։ Հայտնի երգերն են՝ «Դառնացել է այս աշխարը», «Խաչին մոտ», «Մայրիկ», «Քեֆ-քեֆ», «Ջան Հայաստան», «Պապիկ եմ դարձել», «Իմ ախպերս», «Աստղերը վառ երկնքում», «Սրտի բանալի» և այլ երգեր։ Ելույթներ է ունեցել մի շարք երկրներում (Ռուսաստան, Հունաստան, ԱՄՆ և այլն)։ «Սրտի բանալի» երգի բնօրինակը թուրքական է։


== Սկավառակագրություն ==
Դառնացել է այս աշխարհ, 1992 թվական
Չեմ ուզում, 1995 թվական
Երազներ, 1996 թվական
Սիրո երազ, 1997 թվական
Թաթուլ և Հովո, 1997 թվական
The Best of Tatoul, 1998 թվական
Աստված իմ, 1998 թվական
Կեղծ աշխարհ, 1999 թվական
Լավագույն երգերի ժողովածու, 1999 թվական
Գաղտնի մնա, 2000 թվական
Աղջիկները հայկական. Թաթուլ և Հովո, 2001 թվական
Նորից մենք. Թաթուլ և Հովո, 2003 թվական
Այսօր և միշտ, 2003 թվական
Թաթուլ Ավոյանը և աստղերը, 2004 թվական
Թաթուլ, Աննա, Գոճի, Արմեն, - 2 2004 թվական
Live Concert in Yerevan, 2004 թվական
Թաթուլ կենդանի համերգ ԱՄՆ-ում, 2004 թվական
Թաթուլ, Արմեն, Արտաշ, 2004 թվական
Կարապի լիճ, 2004 թվական
Խղճա ինձ, 2005 թվական
Թաթուլ Ավոյան, 2005 թվական
Ես ու դու. Թաթուլ և Վլե, 2007 թվական
Թաթուլ և Հայկո, 2007 թվական
Live Concert in Greece, 2008 թվական
Nostalgie, 2008 թվական
One and Only, 2010 թվական
Gold Collection, 2012 թվական


== Սինգլներ ==
Ջութակ (Աֆոն Մասումյանի հետ) (1999)
Անիցում եմ այս աշխարհ (Գրիշա Աղախանյանի հետ) (2000)
Եկավ անուշ գարունը (2002)
Ծնողի Սրբություն (Հովիկ Ավետիսյանի հետ) (2009)
Պանդուխտ (Սենոի հետ) (2009)
Երազներս (Արսեն Հայրապետյանի հետ) (2009)
Հավատամ եմ (Սուպեր Սաքոի հետ) (2010)
Վարդերի թագուհի ես (Բոջակի հետ) (2011)
Ամեն օր եմ սպասում (2012)
Մի կիչ ժամանակ (2012)
Let's Go Back... (Սուպեր Սաքոի հետ) (2012)
Դիմանամ դիմանամ (Սաքո Հարությունյանի հետ) (2013)
Իմանամ իմանամ (Լուսինե Գրիգորյանի հետ) (2013)
Հեռանամ (DJ Դավոի հետ) (2013)
Իմ բալիկ (Սպիտակցի Հայկոի հետ) (2015)
Շնորհավոր (DJ Դավոի հետ) (2015)
Նա նա նա (Սուպեր Սաքոի հետ) (2016)
Կամար կամար (DJ Դավոի հետ) (2016)
Ջանա ջանա (Սպիտակցի Հայկոի և DJ Դավոի հետ) (2016)
Երազ է նա (DJ Դավոի հետ) (2016)
Զանգում եմ (DJ Դավոի հետ) (2017)
Հեռանալ (DJ Դավոի հետ) (2017)
Չէ չեմ կարող (DJ Դավոի հետ) (2017)
Աման աման (DJ Դավոի և Էրիկ Շեյնի հետ) (2017)
Մոլոր մոլոր (Լուսինե Գրիգորյանի հետ) (2018)
Իմնես (DJ Դավոի հետ) (2018)
Չի լինում պատահական (2020)
Գաղտնի մնա (Ավետիսյան եղբայրների հետ) (2020)
Դու ես դու (DJ Hye FX Remix) (2021)


== Արտաքին հղումներ ==
«Աստղերը վառ երկնքում»
«Պապիկ եմ դարձել», «Իմ ախպերս»
«Սրտի բանալի»
Տարոն Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Խաչատրյան Տարոն Ազիզի (հոկտեմբերի 15, 1956(1956-10-15), Ներքին Սասնաշեն, Թալինի շրջան, Հայկական ԽՍՀ, ԽՍՀՄ), հայ ազատամարտիկ, ՀՀ բանակի փոխգնդապետ (2004)։ Ավարտել է Երևանի պետական համալսարանը (1980)։


== Կենսագրություն ==
1980-1989 թվականներին աշխատել է ՀԽՍՀ թեթև արդյունաբերության նախարարության հաշվողական կենտրոնում։ 1989-1994 թվականներին «Սասունցիներ» կամավորական ջոկատի կազմում մասնակցել է ՀՀ Մեղրիի (Նյուվադի), Գորիսի (Կոռնիձոր, Շուռնուխ), Վայքի (Բարձրունի, Խնձորուտ), Նոյեմբերյանի (Ոսկեպար), Շամշադինի և ԼՂՀ Մարտակերտի (Կիչան, Լենինավան, Մաղադիս, Դշմբոն) շրջանների ինքնապաշտպանական և ազատագրական մարտերին։
1995 թվականից ծառայում է ՀՀ բանակում, եղել է ՊՆ ուսումնական գումարտակի հրամանատարի տեղակալ, Կոտայքի տարածքային զինկոմիսափատի բաժնի պետ, 2000 թվականից՝ Գլխավոր շտաբի ավագ սպա։


== Պարգևներ ==
Պարգևատրվել է ՀՀ «Արիության» մեդալով։
Սպորտային Ադրբեջան (հեռուստաալիք)

Սպորտային Ադրբեջան (ադրբ.՝ İdman-Azərbaycan), ադրբեջանական մարզական ուղղվածության հեռուստաալիք պետական AzTV հեռուստաընկերության կազմում։ Հեռարձակվում է 2009 թվականի հունվարի 1-ից։


== Արտաքին հղումներ ==
Պաշտոնական կայք (ադրբ.)


== Ծանոթագրություններ ==
Բախչաջիկ

Բախչաջիկ, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
ԿՈՆԿԱԿԱՖ-ի ոսկե գավաթ 2011 (ընտրական մրցաշար)

2011 թ. ԿՈՆԿԱԿԱՖ-ի ոսկե գավաթի եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչ  Միացյալ Նահանգները, գործող չեմպիոն  Մեքսիկան և  Կանադան։ Կենտրոնամերիկյան զոնայում հինգ ուղեգրեր խաղարկվեցին կենտրոնամերիկյան գավաթի 2011 թ. խաղարկության արդյունքներով։ Կարիբյան զոնայում չորս ուղեգրեր խաղարկվեցին կարիբյան գավաթի 2010 թ. խաղարկության արդյունքներով։


=== Կենտրոնամերիկյան գավաթ 2011 ===

Մրցաշարի արդյունքներով  Հոնդուրասը,  Կոստա Ռիկան,  Պանաման,  Սալվադորը և  Գվատեմալան ձեռք բերեցին եզրափակիչ մրցաշարի ուղեգրեր։


=== Կարիբյան գավաթ 2010 ===

Մրցաշարի արդյունքներով  Ճամայկան,  Գվադելուպան,  Կուբան և  Գրենադան ձեռք բերեցին եզրափակիչ մրցաշարի ուղեգրեր։


=== Նայիր նաև ===
ԿՈՆԿԱԿԱՖ-ի ոսկե գավաթ 2011


=== Հղումներ ===
2011 թ. ԿՈՆԿԱԿԱՖ-ի ոսկե գավաթի ընտրական մրցաշարը (RSSSF-ի արխիվ 1, 2)
Օրինակք գրութեանց Ղուկասու կթղ-ի Կարնեցիվոյ (4538)

Օրինակք գրութեանց Ղուկասու կթղ-ի Կարնեցիվոյ (4538), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4538 թվի տակ: Ձեռագիրը գրվել է 1780-1800 թվականներին Էջմիածնում: Գրված է թղթի վրա, որը ունի 30x20 և 26.5x15 չափս: Ձեռագիրը կազմված է 207 թերթից: Կազմը` լաթապատ ստվարաթուղթ։


== Բովանդակություն ==
Օրինակք թղթոց միաբանից Էջմիածնի աթոռոյն (1840 թ․)։ *Քարող։
Ի Սաղմասաց մեկնութենէն Ներս․ Լամբրոնացւոյ։


== Ծանոթագրություններ ==
Իզմազլո

Իզմազլո (վրաց.՝ ილმაზლო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Մառնեուլից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 998 մարդ։


== Ծանոթագրություններ ==
Ջոնսոն շրջան (Այովա)

Անվան այլ կիրառումների համար տե՛ս՝ Ջոնսոն շրջան (այլ կիրառումներ)Ջոնսոն շրջան (անգլ.՝ Johnson County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.590 կմ² է, բնակչությունը՝ 130.882 մարդ (2010 թ. տվյալներով)։ Շրջկենտրոնն է Այովա Սիթի քաղաքը։ Կազմավորվել է 1837 թ.-ին։
Քիլելի

Քիլելի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բուզլուղ

Բուզլուղ, լեռ Արցախի Հանրապետությունում, Զանգեզուրի լեռնաշղթայում, Թարթառ գետի վերին հոսանքի շրջանում։


== Ծանոթագրություններ ==
Նինա Դոբրև

Նինա Կոնստանա Դոբրևա (բուլղար․՝ Николина Константинова Добрева հունվարի 9, 1989(1989-01-09), Սոֆիա, Բուլղարիայի Ժողովրդական Հանրապետություն), բուլղարացի-կանադացի դերասանուհի և մոդել։ Հայտնի է դարձել The CW հեռուստաալիքով հեռարձակվող «Վամպիրի օրագրերը» սերիալից, մարմնավորելով միանգամից չորս դեր՝ Ելենա Գիլբերտ, Քեթրին Փիրս (Կատերինա Պետրովա), Տատյանա և Ամարա։


== Վաղ կյանք ==
Դոբրևը ծնվել է Բուլղարիայի մայրաքաղաք Սոֆիայում, ծրագրավորողի և նկարաչուհու ընտանիքում։ Նինան ունի մեծ եղբայր՝ Ալեքսանդր Դոբրև։ Երբ Նինան դարձավ 2 տարեկան, ընտանիքը տեղափոխվեց Կանադա։ Մեծացել է Կանադայի Տորոնտո քաղաքում։ Դեռ վաղ տարիքից հետաքրքրություն է ցուցաբերել արվեստի տարբեր ճյուղերի հանդեպ՝ պար, մարմնամարզություն, թատրոն, երաժշտություն։ Նինան նախնական կրթությունը ստացել է J.B. Tyrrell Sr. Public School- ում, այնուհետև շարունակել է Wexford Collegiate School for the Arts դպրոցում, հենղ այդ ժամանակ Նինան հասկանոում է, որ պետք է դերասանուհի դառնալ։ Ավելի ուշ Նինան հաճախել է դերասանական դպրոց։ Wexford Collegiate School for the Arts-ից հետո Նինան սկսեց սովորել Ryerson University համալսարանում, որպես սոցիոլոգ, բայց 2008 թվականին հանուն դերասանական կարերայի թողնում է համալսարանը։


== Կարիերա ==
Նինան դերասանական կարիերան սկսել է նկարանավելով «Դեգրասի։ Հաջորդ սերունդ» դեռահասական դրամայում։ Այնուհետև նկարանավել է մի քանի ֆիլմերում՝ «Հեռու նրանից», «Երբեք չլացես, մարդագայլ»։ 2007 թվականին ևս նկարահանվել է մի շարք ֆիլմերում՝ «Ինչպես է նա շարժվում», «Պոետը», «Չափազանց երիտասարդ ամուսնանալու համար», «Կտորներ», «Իմ դստեր գաղտնիքը»։
2009 թվականին Նինան հրավիրվում է նկարահանվելու «Վամպիրի օրագրերը» ֆիլմում, որպես գլխավոր հերոսուհի։ Ֆիլմը նկարահանվել է Լիզա Ջեյն Սմիթի գրքի հիման վրա։ Ֆիլմը պատմում երիտասարդ մի աղջկա (Ելենա Գիլբերտ) և երկու վամպիր եղբայրների մասին։ Նինան այդ ֆիլմում միանգամից մարնմավորել է չորս կերպար՝ Ելենա Գիլբերտ, Քեթրին Փիրս, Տատիա Պետրովա, Ամարա Պետրովա։ Ֆիլմը մեծ հաջողություն է բերում դերասանուհուն։
Սկսած 2011 թվականից Նինան նկարահավել է մի շարք այլ ֆիլմերում («Սենյակակիցը», «Արենա», «Եկեք լինենք ոստիկաններ»)։


== Անձնական կյանք ==
2010 թվականից Դոբրևը հանդիպել է «Վամպիրի օրագրերը» սերիալի գլխավոր դերասան Իան Սոմերհոլդերի հետ, սակայն զույգը 2013 թվականի հունիսին բաժանվել է։ 2015 թվականի հուլիսից հանդիպում է դերասան Օսթին Սթոուելի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2015-10-24 at the Wayback Machine.
Նինա Դոբրևը Internet Movie Database կայքում
Ստորոժևայա (Կարաչայ-Չերքեզիա)

Ստորոժևայա (ռուս.՝ Сторожевая), ստանիցա Ռուսաստանի Դաշնության Կարաչայ-Չերքեզական Հանրապետության Զելենչուկսկայայի շրջանի կազմում։
Բնակչությունը 2010 թվականին գրանցված տվյալներով կազմում էր 9952 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրեն Թադևոսյան (այլ կիրառումներ)

Սուրեն Թադևոսյան անուն-ազգանունը կարող է վերաբերել՝

Սուրեն Թադևոսյան (1974-1994), հայ ազատամարտիկ Արմավիրի տարածաշրջանից
Սուրեն Թադևոսյան (1975-2016), հայ ռեժիսոր, պրոդյուսեր։
Մելզունգեն

Մելզունգեն (գերմ.՝ Melsungen), քաղաք Գերմանիայի կենտրոնական մասում՝ Հեսսեն երկրամասում։ Քաղաքի բնակչությունը կազմում է 13 384 մարդ (2010 թ-ի տվյալներով)։ Զբաղեցնում է 63,1 կմ² տարածք, իսկ պաշտոնական կոդը 06 6 34 014-ն է։ Քաղաքը բաժանված է 7 քաղաքային համայնքների։


== Ծանոթագրություններ ==


== Արտաքին հղումներ ==
www.melsungen.de Պաշտոնական էջ
Ամբոխի մարդը

Ամբոխի մարդը, Էգդար Ալան Պոյի պատմվածքը, անհայտ հեղինակի մասին, ով հետևում էր մարդու, մարդաշատ Լոնդոնում, հրատարակվել է 1840 թվականին։


== Սյուժե ==
Պատմությունը սկսում է բնաբանից Ce grand malheur, de ne pouvoir être seul ՝ մեջբերումը վերցրած է Ժան դը Լաբրյուերից։ Այն թարգմանվում է այսպես՝ Սարսափելի դժբախտություն է չունենալ հնարավորություն մնալ միայնակ։ Այս մեջբերումը օգտագործվել էր նաև Պոյի «Մետցենշտեյնը» պատմվածքում։
Որոշ հիվանդությունից հետո պատմիչը նստած է Լոնդոնի սրճարաններից մեկում։ Հիացած պատուհանից այն կողմ գտնվող ամբոխով, նա դիտում է, թե ինչպես են տարբեր մարդիկ վարվում։ Նա ժամանակ է հատկացնում, որպեսզի դասակարգի տարբեր մարդկանց, որոնց նա տեսնում է։ Պատմիչը կենտրոնանում է «65 կամ 70 տարեկան ծերունու վրա», որի դեմքը ունի կոնկրետ յուրահատկություն (արնախումության և զվարճանքի խարնուրդ), իսկ մարմինը «շատ նիհար է, և զարամյալ տեսք ունի», նա կեղտոտ և պատռված հագուստ էր կրում, և ի զարմանս դիտորդի բարակ, թանկարժեք սպիտակեղեն։ Ծերունու վերարկուի տակից տեսանելի են ադամանդներ և դաշույն։ Բավականաչափ հետաքրքրված լինելով այս տարօրինակ մարդու ինքնությամբ, պատմիչը սլանում է սրճարանից, որպեսզի հեռվից հետևի նրան։ Նա նկատում է, որ ծերունին կենդանանում է, երբ հայտնվում է բազմամարդ ամբոխի մեջ, և հակառակը՝ հուսաատվում է, երբ մարդկանց խումբը ցրվում է, նրան թողնելով միայնակ։ Մարդը անցնում է շուկայով և խանութներով, ոչինչ չգնելով, դեպի քաղաքի ամենասարսափելի հատվածը՝ մուրացկանների բնակատեղին։ Այս հետապնդումը շարունակվում է երեկոյի ընթացքում և հաջորդ օրը։ Վերջապես, ունայնացած պատմիչը կանգնած է մադու առջև, ով դեռևս չի նկատում նրան։ Պատմիչը ենթադրում է, որ ծերունին «ամոխի մարդ» է, «ծանր հանցագործությունների նախատիպն ու մարմնավորումը», որը չի կարող միայնակ մնալ ինքն իր հետ։


== Ծանոթագրություններ ==
Սրբո Իվանովսկի

Սրբո Իվանովսկի (մակեդոներեն՝ Србо Ивановски, 1928, Շտիպ, Հյուսիսային Մակեդոնիա - մարտի 12, 2014(2014-03-12), Սկոպիե, Հյուսիսային Մակեդոնիա), մակեդոնացի բանաստեղծ, արձակագիր, դրամատուրգ, թարգմանիչ, մանկագիր։
Ծնվել է 1928 թվականին Շտիպ քաղաքում։ Սկոպյեի համալսարանում ստացել է բանասիրական կրթություն։ Հրատարակվել սկսել է Մակեդոնիայի ազատագրումից հետո։
Լույս են տեսել Իվանովսկու «Լիրիկա» (1950), «Հանդիպումներ և անջատումներ» (1953), «Սպիտակ ճիչեր» (1957) բանաստեղծությունների գրքերը, «Կինը պատուհանի մոտ» (1956), «Ափի դիմաց» (1969) խորագրերը կրող, պատմվածքների ժողովածուները, «Միայնակները» վեպը (1958):
Հետագայում հրատարակվել է «Փրփուր և լեռներ» (1971) բանաստեղծությունների գիրքը, իսկ 1976 թվականին Սարաևոյում սերբախորվաթերեն՝ «Կախարդված ճամփորդը» երգերի գիրքը։
Իվանովսկին հայտնի է որպես Սերգեյ Եսենինի թարգմանիչ, թարգմանել է նաև հարավսլավական շատ բանաստեղծների։


== Սրբո Իվանովսկին հայերեն ==
Հին կանաչ ֆորդը։ Մակեդոնական պատմվածք, Ե., «Սովետական գրող», 1979, էջ 98-108։ Թարգմ.՝ Գ. Խաչատրյան։


== Ծանոթագրություններ ==
(3021) Լուկուբրացիո

(3021) Լուկուբրացիո (անգլ.՝ Lucubratio), աստերոիդ աստերոիդների հիմնական գոտում։ Հայտնաբերվել է 1967 թվականի փետրվարի 6-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,192746 ա. մ., առավելագույնը մոտենում է 2,4051 ա. մ. հեռավորության վրա և հեռանում 3,9804 ա. մ.։ Արեգակի շուրջ մեկ ամբողջական պտույտ է կատարում 2083,75 երկրային օրվա ընթացքում, իր ուղեծրով շարժվելով միջինում 0,172766 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3021) Լուկուբրացիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալյաքչի (Ելիզավետպոլի գավառ)

Անվան այլ կիրառումների համար տե՛ս՝ Ալյաքչի (այլ կիրառումներ)Ալյաքչի, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում է Շուշիից 33,5 կմ հարավ-արևմուտք՝ բարձրադիր վայրում՝ Հագարիի գետի ձախ վերնագավառում։ Գյուղը շրջապատված էր անտառներով։ Ըստ Ալիշանի Ալյաքչին հանդիսանում է հին Հայելյակ կամ Հալաքս գյուղը։ Նմանատիպ բնակավայր հանդիպում է նաև Հայաստանի և հարակից շրջանների տեղանունների բառարանում։ Համաձայն բառարանի, Հալաքսը գյուղ է Սյունիքում և հիշատակված է Տաթևի վանքի նոր հարկացուցակում՝ որպես Հայելյակ (Մեծ Հայքի Սյունիք աշխարհի Աղահեջք գավառում). Ըստ հին հարկացուցակի` Տաթևի վանքին տալիս էր 6 միավոր (դրամ) հարկ։ Համապատասխանում է նոր ժամանակների Հալաք գյուղին, Ելիգավետպոլի նահանգի Զանգեզուրի գավառում։
Ալյաքչին 1986 թ.-ի դրությամբ մտնում էր Ադրբեջանի Լաչինի շրջանի կազմի մեջ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սպիտակ խոռոչ

Անվան այլ կիրառումների համար տե՛ս՝ Խոռոչ (այլ կիրառումներ)
Սպիտակ խոռոչ, ընդհանուր հարաբերականության մեջ տարածաժամանակի հիպոթետիկ օբյեկտ, որտեղ հնարավոր չէ մտնել դրսից, չնայած նյութը կամ լույսը կարող են դուրս գալ։ Այս իմաստով սպիտակ խոռոչը սև խոռոչի հակապատկերն է, որտեղ հնարավոր է մտնել դրսից, բայց որտեղից ոչինչ չի կարող դուրս գալ, նույնիսկ լույսը։ Սպիտակ խոռոչը երևան է գալիս հավերժական սև խոռոչների տեսությունից։ Այնշտայնի դաշտի հավասարման այդպիսի լուծումը, բացի ապագայի մեջ սև խոռոչների տիրույթից, սպիտակ խոռոչների տիրույթ ունի իր անցյալում։ Սակայն այս տիրույթը գոյություն չունի գրավիտացիոն փլուզումից առաջացած սև խոռոչների համար, ոչ էլ հայտնի են ֆիզիկական պրոցեսներ, որոնցից կարող էր սպիտակ խոռոչ ձևավորվել։ Մինչ այժմ սպիտակ խոռոչներ չեն դիտվել։
Ֆիզիկոսների մեծամասնությունը համոզված է, որ սպիտակ խոռոչներ գոյություն չունեն։ Այժմ հայտնի են ֆիզիկական օբյեկտներ, որոնք հնարավոր է համարել սպիտակ խոռոչներ։ Դժվարը դրանք հայտնաբերելն է (ի տարբերություն սև խոռոչների, որոնք կարող են գտնվել, օրինակ, գալակտիկաների կենտրոններում)։ Համաձայն քվանտային ձգողության տեսության սև խոռոչները ի վերջո վերածվում են սպիտակ խոռոչների։


== Տես նաև ==
Սև խոռոչ
Որդնախոռոչ


== Ծանոթագրություններ ==
Յոզեֆ Նադլեր

Յոզեֆ Նադլեր (Josef Nadler, մայիսի 23, 1884(1884-05-23)[…], Nová Ves - հունվարի 14, 1963(1963-01-14)[…], Վիեննա, Ավստրիա), գերմանացի գրականագետ, բանագետ։
Յոզեֆ Նադլերը ձգտել է միակցել պարզունակ բիոլոգիզմը «ժողովրդի հոգու» ռոմանտիկական ըմբռնմանը։


== Աղբյուրներ ==
Մայամի շրջան (այլ կիրառումներ)

Մայամի շրջան անվանումը կարող է ունենալ հետևյալ կիրառումները․

Մայամի շրջան (Ինդիանա) - ԱՄՆ Ինդիանա նահանգի 92 վարչական միավորներից մեկը,
Մայամի շրջան (Կանզաս) - ԱՄՆ Կանզաս նահանգի 105 վարչական միավորներից մեկը։
Խելոք Կարապետ

Խելոք Կարապետ (19-րդ դար), հայ աշուղ։
Ծնվել է Թուրքիայի Կյուրին քաղաքում։ Զբաղվել է ջուլհակագործությամբ։ Միաժամանակ հորինել է հարյուրից ավելի կենցաղային երգեր, որոնցից նմուշներ տպագրված են «Արաքս» հանդեսի 1889-ի Ա գրքում։


== Աղբյուրներ ==
Սվյատոգորսկ

Սվյատոգորսկ (ուկրաիներեն՝ Святогі́рськ), քաղաք Ուկրաինայի Դոնեցկի մարզի Սլավյանսկի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Բանոե, Բանովսկոե, Սլավյանոգորսկ։ Հիմնադրվել է 1571 թվականին։
2012 թվականի տվյալներով Սվյատոգորսկ քաղաքում բնակվում էր 4 676 մարդ։ Բնակավայրը զբաղեցնում է 8,4 կմ² տարածք։ Բնակչության խտությունը կազմում էր 611 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հայրանց

Հայրանց, հայկական իգական անուն։ Առաջացել է հայերեն հայր բառից։ Նշանակում է «հերանց, հերանց տնից»։ Հիշատակվել է մեկ անգամ։


== Գործածություններ ==
Հայրանց, տիկին, կին Հազարշահի, նվիրատու Սուրբ Թորոս վանից (նախքան 1420 թվականը)։


== Ծանոթագրություններ ==
Նոսովո-1

Նոսովո-1 (ռուս.՝ Носово-1), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օզերյանկա (գյուղ, Բարանովի շրջան)

Անվան այլ կիրառումների համար տե՛ս՝ ՕզերյանկաՕզերյանկա (ուկրաիներեն՝ Озерянка), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1652 թվականին։
2001 թվականի տվյալներով Օզերյանկա գյուղում բնակվում էր 166 մարդ։ Բնակավայրը զբաղեցնում է 7403 կմ² տարածք։ Բնակչության խտությունը կազմում էր 22,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միխեիլ Վաշակիձե

Միխեիլ Վաշակիձե (վրաց.՝ მიხეილ ალექსანდრეს ძე ვაშაკიძე, օգոստոսի 15 (28), 1909, Դիդի Ջիխաիշի, Քութայիսի նահանգ, Ռուսական կայսրություն - նոյեմբերի 27, 1956(1956-11-27), Աբասթուման, Վրացական ԽՍՀ, ԽՍՀՄ), վրացի խորհրդային աստղագետ.


== Կենսագրություն ==
Ծնվել է Վրաստանի Դիդի Ջիկանշի գյուղում։ 1932 թվականին ավարտել է Թբիլիսիի պետական համալսարանը։ 1936 թվականից աշխատանքի է անցել Աբասթումանի աստղադիտարանում։ Աստղագիտություն է դասավանդել Թբիլիսիի պետական համալսարանում (1954 թվականին նրան այստեղ շնորհվել է պրոֆեսորի կոչում)։
Միխեիլ Վաշակիձեի հիմնական գիտական աշխատանքները նվիրված են աստղերի, միջաստղային միջավայրի ու գալակտիկաների  ուսումնասիրմանը լուսաչափական և բևեռաչափական մեթոդներով։ Նա մշակել է աստղերի տարածական խտության որոշման արդյունավետ մեթոդ, որը հայտնի է Վաշակիձե-Օորտի մեթոդ անվանումով (1937): 1940-1950-ական թվականներին Վաշակիձեն ուսումնասիրել է լույսի գալակտիկական կլանումը՝ մի քանի հարյուր գալակտիկաների գույնի ցուցանիշի անմիջական որոշման միջոցով, սահմանել է գույնի ցուցանիշի կախվածությունը գալակտիկայի տեսակից։ Կազմել է գալակտիկաների գույնի ցուցանիշների կատալոգները։  Արևային թագի բևեռացման հատկությունների ուսումնասիրություններ է կատարել ըստ այն նյութերի, որ ինքն ստացել էր արևի մի շարք լիակատար խավարումների ժամանակ։ 1953—1955 թվականներին փորձ է արել հայտնաբերելու գալակտիկաների լույսի բևեռացումը։ Լուսանկարչական դիտումների հիման վրա, Վիկտոր Դոմբրովսկուց անկախ, 1954 թվականին հայտնաբերել է Խեցգետնակերպ միգամածության ճառագայթման բևեռացումը։ Մշակել է նոր աստղերի թաղանթների ջերմության ու խտության գնահատման պարզ մեթոդ՝ դրանց սպեկտրներում արգելված գծերի ի հայտ գալու փուլում։
Ի պատիվ Միխեիլ Վաշակիձեի է անվանակոչվել Լուսնի խառնարաններից մեկը։


== Գրականություն ==
Колчинский И. Г., Корсунь А. А., Родригес М. Г. Астрономы. Биографический  справочник. — Киев: Наукова  думка, 1986.


== Ծանոթագրություններ ==
Նիցի

Նիցի (ուկրաիներեն՝ Ниці), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1537 թվականին։
2001 թվականի տվյալներով Նիցի գյուղում բնակվում էր 343 մարդ։ Բնակավայրը զբաղեցնում է 2359 կմ² տարածք։ Բնակչության խտությունը կազմում էր 145,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնրուա

Մոնրուա (ֆր.՝ Montroy ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լա Ժարրի կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17245։


== Բնակչություն ==
Համայնքի բնակչությունը 2010 թվականին կազմում էր 645 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Մոնրուա (ֆր.)
Մեծոփ

Մեծոփ, գյուղ Արևմտյան Հայաստանում, Վանի վիլայեթի Վանի գավառի Արճեշի գավառակում։ Գտնվում էր համանուն վանքի մոտ։


== Պատմություն ==
1895 թվականի կոտորածի ժամանակ գյուղը կողոպտվել է։ 1915 թվականի Մեծ եղեռնի ժամանակ բնակչությունը մասսայաբար բնաջնջվել է։


== Բնակչություն ==
1915 թվականին ուներ 40 տուն հայ բնակիչ։


== Պատմամշակութային կառույցներ ==
Այստեղ էր գտնվում Մեծոփա (Մեծոփա Ս․ Մարիամ Աստվածածին) վանքը։ Վանքի Ս․ Աստվածածին եկեղեցին կառուցված էր 1201 թվականին Ասատուր Արճիշեցու կողմից։ 1402-1409 թվականներին կատարվել է վանքի վերանորոգման և նոր շինարարական աշխատանքներ, որի ժամանակ աշխատել են 13 ճարտարապետներ։ Գլխավոր ճարտարապետը հույն Ֆարաջն էր։ Վանքն ավերվել է XIX դարի վերջին։
Վանքից արևելք կար 2 մատուռ, որոնցից մեկը կոչվում էր Ս․ Հովհաննես։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հովսեփ Շարականագիր

Հովսեփ Շարականագիր (անգլ.՝ Joseph the Hymnographer; մոտ 816, Սիրակուզա, Բյուզանդական կայսրություն - ապրիլի 3, 886(0886-04-03), Կոստանդնուպոլիս, Բյուզանդական կայսրություն); քրիստոնյա Սուրբ, 9-րդ դարի հույն վանական։


== Կենսագրություն ==
Հովսեփը ծնվել և մեծացել է Սիցիլիայում, ապա մտել է Սոլունսկի վանք, որտեղ ապրել է ամենախիստ Ասկետիզմի մեջ։ Օծվել է որպես վարդապետ և տեղափոխվել Կոստանդնուպոլիս։ Բյուզանդական կայսր Լևոն հայը պատկերապաշտ էր։ Նա հալածել է Հովսեփին և բանտարկել։ Հովսեփը, ազատություն ստանալով, Ոսկեբերան եկեղեցում հիմնել է վանք։ Կեսար Վարդասը նրան կրկին բանտարկել է և աքսորել է Խերսոնես։ Ապա նա  Թեոդորա կայսրուհու կողմից նշանակվել է Պատրիարքական Աթոռի Սկևոֆիլաքս։
Փոտ պատրիարքը նրան անվանել է հայրերի հայր, Աստծո հրեշտակ և դարձրել Կոստանդնուպոլսի ողջ հոգևորականության խոստովանողը։


== Ստեղծագործություններ ==
Հովսեփը բանաստեղծական տաղանդով օժտված և կրոնական ներշնչմամբ ոգևորված՝  իր ողջ գործունեությունը նվիրել է պատարագի երգերին, մասնավորապես կանոններ կազմելուն։ Սրբերի գործք անգլ.՝ Acta Sanctorum հրատարակության մեջ (ապրիլի 4) ասվում է, որ նա կազմել է մինչև 300 կանոն, որոնք ավելի շատ են, քան որևէ այլ եկեղեցական օրհներգ։
Նրա ոչ բոլոր ստեղծագործություններն են հայտնի տպագիր կամ նույնիսկ ձեռագրիր։ Դրանցից լավագույնը ապաշխարության կանոններն են։


== Գրականություն ==
Рыбаков В.А., прот. Святой Иосиф Песнописец и его песнотворческая деятельность. — М. : Русская книга, 2002. — 656, 1 л. ил с. — ISBN 5-268-00513-8.
Филарет (Гумилевский), архиеп. Исторический обзор песнопевцев и песнопений греческой церкви. 3-е изд. Сергиев Посад, 1995.
Каждан А. П. Иосиф Песнопевец и первое русское нападение на Константинополь // Славяне и их соседи. М., 1996. Вып. 6: Греческий и славянский мир в Средние века и раннее Новое время. С. 53-60.
«Иосиф песнописец»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==
Այրիջա Մեծ

Այրիջա Մեծ, ամառանոց ՀՍՍՀ Մարտունու շրջանում, Մարտունի–Եղեգնաձոր ճանապարհի վրա։ 1939 թվականին ուներ 56, 1959 թվականին՝ 114 հայ բնակիչ։ Այժմյան պաշտոնական ցուցակներում չի հիշատակվում։


== Ծանոթագրություններ ==
Կերակրալցուկ

Կերակրալցուկ, ուտեստը պատրաստելիս ստացվող հյութով (մսի կամ բանջարեղենի) հեղուկ սոուս։ Ֆրանսիական խոհարարական տերմին՝ jus կերակրալցուկը մատնանշելու համար. ճաշացանկում «սթեյք au jus»-ը նշանակում է «կերակրալցուկով սթեյք»։
Կերակրալցուկի մեջ կարող է ավելացվել թանձրացուցիչ՝ ալյուր, սակայն որոշ խոհարարներ դա համարում են սննդամթերքի ֆալսիֆիկացիա։ Երբեմն կերակրալցուկը պատրաստում են հիմնական ուտեստից առանձին՝ նախապես առանձնացված մսի կտորի կիրառմամբ։ Կերակրալցուկի մեջ ավելացնում են համեմունքներ, համային հավելումներ, արգանակի համով խորանարդիկներ, գինի, կաթ, սերուցքային կարագ։ Ուտեստը մատուցելուց առաջ կարելի է կերակրալցուկն առավել թանձրացնել՝ ևս մեկ անգամ պահելով կրակի վրա, կամ թանձր լինելու դեպքում՝ ջրի ավելացմամբ ստանալ անհրաժեշտ զանգվածը։
Շամփուրի վրա կերակրալցուկով միս պատրաստելիս շսմփուրի տակ հավաքվում է մի փոքր հեղուկ է գոյանում, որը հավաքում են, նորից ու նորից կցնում պատրաստվող մսի վրա։ Սա կերակրալցուկի առաջին և առավել հին տեսակն է, ընդ որում՝ սովորաբար դրա մեջ էր մտնում նաև մսից հոսող արյունը, համապատասխանաբար, Բյուզանդիայի ուղղափառ եկեղեցու հավատացյալների շրջանում այն քիչ տարածում ուներ, ինչը կապված էր սննդի մեջ արյան կիրառման արգելքով։ Կերակրալցուկների ծաղկումը ֆրանսիական խոհանոցումսկսվեց 17-րդ դարում և աստիճանաբար տարածվեց ողջ Եվրոպայում և Ամերիկայում, Էլիզա Ակտոնի՝ 1848 թվականին հրատարակված խոհարարական գրքում թվարկված և նկարագրված է կերակրալցուկի 15 բաղադրատոմս։
Կերակրալցուկների հայտնիությունը հանգեցրեց պատրաստի կերակրալցուկների ու դրանց իմիտացիոն խառնուրդների ի հայտ գալուն և վաճառքի մեջ հայտնվելուն։ Պատրաստի կերակրալցուկն անհրաժեշտ է խառնել ջրով կամ տաքացնել մատուցելուց առաջ։


== Տես նաև ==
Սոուս


== Ծանոթագրություններ ==


== Գրականություն ==
The Oxford Companion to Food / Alan Davidson, Tom Jaine. — Oxford University Press, 2014. — ISBN 978-0-19-104072-6
В В Похлёбкин Большая энциклопедия кулинарного искусства. — Центрполиграф, 2003. — ISBN 5-9524-0274-7
Solomon H. Katz, William Woys Weaver Encyclopedia of Food and Culture. — Charles Scribner’s Sons, 2003. — Т. 2. — 614 с. — ISBN 0-684-80566-9
Պրիբլիժնայա

Պրիբլիժնայա (ռուս.՝ Приближная), ստանիցա Ռուսաստանի Դաշնության Կաբարդա-Բալկարական Հանրապետության Պրոխլադնիի շրջանի կազմում։
Բնակչությունը 2010 թվականին գրանցված տվյալներով կազմում էր 1838 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշեր Էնջել

Աշեր Էնջել (անգլ.՝ Asher Angel, սեպտեմբերի 6, 2002(2002-09-06), Ֆինիքս, ԱՄՆ), ամերիկացի դերասան։ Հայտնի է Ջոնա Բեքի դերով Disney Channel-ի «Էնդի Մաք» հեռուստասերիալում։


== Անձնական կյանք ==
Էնջելը ծնվել է Արիզոնա նահանգի Պարադայզ Վելի փոքրիկ քաղաքում, հրեաների ընտանիքում։ Նրա ծնողներին են Ջոդի և Քոքո Էնջելները։ Նա ընտնիքում ամենամեծ երեխան է և ունի իրենից փոքր քույր և եղբայր։ Էնջելը հինգ տարեկանից հետաքրքրված է եղել դերասանությունով։ Նրա մայրը խոստացել է նրան տանել Լոս Անջելես, եթե նա նկարահանվի 30 շոուներում։
Աշերը նաև երաժիշտ է և կիթառ է նվագում։


== Կարիերա ==
Էնջելը նկարահանվել է շատ պիեսներում Սքոթսդեյլի թատրոնում, որոնցից են «Փոքրիկ ջրահարսը», «Մերի Փոփինսը», «Դեպի անտառը» և այլն։
Էնջելի մայրը պկատարում է իր խոստումը և նրան տանում է Լոս Անջելես լսումներին մասնակցելու, և նա ընտրվում է «Էնդի Բեք» ֆիլմում Ջոնա Բեքի դերը տանելու համար։ Աշերի ամբողջ ընտանիքը տեղափոխվում է Յուտա, որպեսզի նա կարողանա մասնակցել նկարահանումներին։
Նա մարմնավորելու է Բիլի Բատսոնին DC-ի ընդարձակ տիեզերքի «Շազամ» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Աշեր Էնջել Internet Movie Database կայքում
Վերիտասի ընտանիք

Վերիտասի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (490) Վերիտաս։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Նախաբերաններ

Նախաբերաններ (լատ.՝ Protostomia), ողնաշարավոր կենդանիների խումբ, ընդգրկում է տափակ, կլոր և օղակավոր որդերին, նեմերտիններին, փափկամարմիններին, հոդվածոտանիներին։
Երկսիմետրիկ, եռաշերտ կենդանիներ են․ բերանային ճեղքն առաջանում է սաղմնային նախնական բերանի (բլաստոպոր) տեղում կամ դրա առջևի մասում։ Երկրորդաբերանների (փշամորթներ, կիսաքորդավորներ և այլն) բլաստոպորը վերածվում է հետանցքի, իսկ բերանն առաջանում է մարմնի այլ մասում։ Կմախքն արտաքին է, առաջնաղին և ետնաղին զարգանում են էկտոդերմի ներփքմամբ։
Էնկեր Գյոլի

Էնկեր Գյոլի, լճակ պատմական Փոքր Հայքում, Կեսարիայի շրջանում, Էֆքեր և Մանջուսուն գետերի մոտ, Կեսարիա քաղաքից 15 կմ հյուսիս֊արևելք։ Այստեղից կավե խողովակներով ոռոգման համար ջուր էր տարվում մոտակա գետերի դաշտերը։


== Ծանոթագրություններ ==
Սուրբ Կոստանդիանոս և Սուրբ Հեղինե վանք

Սուրբ Կոստանդիանոս և Սուրբ Հեղինե վանք (ռուս.՝ Константино-Еленинский монастырь), Ռուսաստանի Դաշնության Լենինգրադի մարզի Վիբորգսկի շրջանի Լենինսկոյե ավանում գտնվող Ռուս ուղղափառ եկեղեցու կուսանոց։ Գտնվում է Ռուս ուղղափառ եկեղեցու Սանկտ Պետերբուրգի թեմի իրավասության ներքո։


== Պատմություն ==
Պատմականորեն Խապպոլոյում (այդպես էր կոչվում Լենինսկոյե ավանը մինչև 1948 թվականը) երբեք ուղղափառ տաճար չի եղել։ Այս տարածքը մտնում էր Ֆինլանդիայի մեծ իշխանության կազմի մեջ, իսկ բնկաչությունը հիմնականում դավանում էր լյութերականություն։
1998 թվականին ավանում ուղղափառ համայնք է հիմնադրվել, իսկ տաճարի կառուցման համար հատկացվել է դեռ 1980-ականներին այրված ակումբի տարածքը։
1998 թվականի հունիսին Սուրբ Կոստանդիանոսի և Սուրբ Հեղինեի պատվին տեղի է ունեցել եկեղեցու հիմնարկում։ 1998 թվականի փետրվարին տեղադրվել են տաճարի գմբեթները։ 1999 թվականի դեկտեմբերին զանգակատանն է տեղադրվել ութ զանգ։ Եկեղեցու կառուցումը տեղի է ունեցել Ռուսաստանի Նախագահի գործերի կառավարչության «Ռոսցենտրպրոեկտ» ԴՊՈՒՁ (ռուս.՝ ФГУП «Росцентрпроект»)  գլխավոր տնօրեն, երեցփոխ Կոնստանտին Գոլոշչապովի միջոցներով։
1999 թվականին տաճարում տեղի է ունեցել առաջին պատարագը, իսկ 2000 թվականի մայիսի ժամերգությունները իրականացվում են կանոնավոր կերպով։
20011 թվականին տաճարը օծել է Ռուսիո պատրիարք Ալեքսի Բ-ն։
2006 թվականի հոկտեմբերի 6-ին Ռուս ուղղափառ եկեղեցու Սրբազան սինոդի որոշմամբ բավարարվել է Սանկտ Պետերբուրգի և Լադոգայի միտրոպոլիտ Վլադիմիրի խնդիրքը՝ Սուրբ Կոստանտին և Սուրբ Հեղինե կուսանոցի բացման օծման վերաբերյալ։
Առաջին միանձնուհները այստեղ են ժամանել Վոսկրեսենսկի Նովոդևիչի վանքից: Կուսանոցի մայրապետ է նշանակվել միանձնուհի Իլարիոնիան (Ֆեոկտիստովա)։
Սանկտ Պետերբուրգում է գտնվում  Սուրբ Կոստանդիանոս և Սուրբ Հեղինե վանքի վանատունը։


== Էջմիածնի Սուրբ Գեղարդի վաճառքի կամ վնասման հետ կապված սկանդալ ==

2018 թվականի հուլիսի 6-ին Գարեգին Բ-ի հրաժարականը պահանջող «Նոր Հայաստան, նոր Հայրապետ» նախաձեռնության անդամ Կորյուն աբեղա Առաքելյանը Մայր Աթոռի Դիվանատանը հայտարարել է, որ Գարեգին Բ-ն վաճառել է գանձատան թանկարժեք իրերն ու սուրբ մասունքները, որին հակադարձել է Արշակ Սրբազանը, ասելով, որ «Գեղարդը չի վաճառվել, նրա մի մասը կտրվել և նվիրվել է ռուս քաղաքապետի»։
Քիչ անց, նույն օրը, Մայր Աթոռի ձեռագրատան, արխիվի և թանգարանների տնօրեն Տեր Ասողիկ քահանա Կարապետյանը լրատվամիջոցներին ներկայացրել Սուրբ Գեղարդը, հաղորդելով հետևյալը.


== Տաճարներ ==
Վանքի տարածքում են գտնվում հետևյալ տաճարները.

Սուրբ Կոստանդիանոս և Սուրբ Հեղինե եկեղեցի (Храм во имя святых равноапостольных Константина и Елены)
Սուրբ Նիկողայոս եկեղեցի (Храм во имя святителя Николая Чудотворца)
Սուրբ Ծնունդ մկրտարան (крестильный храм во имя Рождества Христова)
Սուրբ Աստվածածին եկեղեցի (Храм во имя Похвалы Пресвятой Богородицы)


== Արտաքին հղումներ ==
Պաշտոնական կայք (ռուս.)
Սուրբ Կոստանդիանոս և Սուրբ Հեղինե վանք (ռուս.)


== Ծանոթագրություններ ==
Պերշոտրավնևոե (գյուղ, Կորոստենի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1889 թվականին։
2001 թվականի տվյալներով Պերշոտրավնևոե գյուղում բնակվում էր 87 մարդ։ Բնակավայրը զբաղեցնում է 0,655 կմ² տարածք։ Բնակչության խտությունը կազմում էր 132,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրեմենո (գյուղ, Գատչինսկի շրջան)

Անվան այլ կիրառումների համար տե՛ս՝ Կրեմենո (այլ կիրառումներ)Կրեմենո (ռուս.՝ Кремено), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)